TFG บวกเกือบ 4% แรงในรอบ 7 เดือน ชี้กำไรปี 60-61 โตกระฉูด-ซื้อเป้า 7 บ.
TFG บวกเกือบ 4% แรงในรอบ 7 เดือน ชี้กำไรปี 60-61 โตกระฉูด-ซื้อเป้า 7 บ. โดย ณ เวลา 11.00 น. อยู่ที่ระดับ 6.70 บาท บวก 0.25 บาท หรือ 3.88% ด้วยมูลซื้อขาย 100.31 ลบ.
17 พ.ย. 2560

ผู้สื่อข่าวรายงาน บริษัท ไทยฟู้ดส์ กรุ๊ป จำกัด (มหาชน) หรือ TFG ณ เวลา 11.00 น. อยู่ที่ระดับ 6.70 บาท บวก 0.25 บาท หรือ 3.88% ด้วยมูลซื้อขาย 100.31 ลบ. ราคาหุ้นปรับตัวแรงในรอบ 7 เดือน โดยนับตั้งแต่หุ้นยืนที่ระดับ 6.70 บาท เมื่อวันที่ 4 เม.ย.60

บล.เอเซีย พลัส ระบุในบทวิเคราะห์ว่า TFG ([email protected]) ปรับประมาณการฯ ปี 2560-61 ขึ้นจากเดิม 10.2 และ 11.3% ตามลำดับ โดยคาดกำไรฯ ปีนี้และปีหน้าเติบโต 31% เทียบช่วงเดียวกันของปีก่อน และ 17%เทียบช่วงเดียวกันของปีก่อน ตามลำดับ เพิ่มคำแนะนำเป็น ซื้อ
บล.เคทีบี  ระบุในบทวิเคราะห์ว่า TFG มีกำไรสุทธิ 702 ล้านบาท +4.6%เทียบช่วงเดียวกันของปีก่อน +16.8%เทียบไตรมาสก่อนหน้า ใกล้ที่คาดไว้ 701ล้านบาท เติบโตตามความต้องการไก่ และเพิ่มการผลิตป้อนความต้องการที่มากขึ้น ตลาดส่งออกแนวโน้มดี คงประมาณการณ์ TFG อยู่ระหว่างการก่อสร้างโรงงานไก่ปรุงสุก (Further factory)  เพื่อป้อนตลาดส่งออกภายในไตรมาส2/61 ด้วยกำลังผลิตประมาณ 25,000 ตันต่อปี ซึ่งการผลิตไก่ปรุงสุกจะมีมูลค่าเพิ่มมากกว่าการผลิตเพียงไก่สด
อีกทั้งตลาดไก่ปรุงสุกยังมีขนาดตลาดใหญ่กว่าตลาดไก่สดประมาณ 2 เท่า คาดว่า TFG จะมีรายได้ปี 2018 ที่ 29 พันล้านบาท เพิ่มขึ้น 15% จากปี 2017 และกำไรประมาณ 2.7 พันล้านบาท เพิ่มขึ้น 17% ประเมินมูลค่า โดยอิง PER ที่ 15 เท่า สะท้อนธุรกิจและตลาดที่ยังไปได้ดี ได้ราคาเหมาะสมที่ 6.6 บาท แนะนำ “ซื้อ”